Diari Oficial de la Generalitat Valenciana


Sumari del DOGV 8745, del 21-02-2020 (2020/1020)

Notificació de la sentència i intelucotòria de rectificació dictats en el procediment ordinari número 29/2014.
--------------------------------------------------------------------------------------------------------------

### Dades del document

Número de DOGV
:   8745

Data del DOGV
:   21-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1020


Organisme emissor
:   Jutjat de Primera Instància Número 2 de Novelda

Tipus de document
:   Edicte

Notificació de la sentència i intelucotòria de rectificació dictats en el procediment ordinari número 29/2014. [2020/1020]  
María del Carmen Rabasco Hernández, lletrada del Jutjat de Primera Instància núm. 2 de Novelda (Alacant)  
Sentència núm. 123/2019  
A Novelda, a 3 de setembre de 2019.  
Faig saber: que en el present procediment ordinari seguit a instàncies d'Antonio Agulló Navarro enfront de José Ángel Quiles Guilló i Luvimer SL, s'han dictat les següents resolucions el tenor literal de les quals és el següent:  
Vistos per mi, Jessica Tortosa Aparicio, jutgessa del Jutjat de Primera Instància i Instrucció núm. 2 de Novelda, les presents actuacions de judici ordinari registrades amb el núm. 29/14, seguides a instàncies de la procuradora Ascensión Gil Pascual en nom i representació d'Antonio Agulló Navarro contra Luvimer SL i José Ángel Quiles Guilló en reclamació de 6.060 euros, interessos i costes.  
La demanda està interposada per la procuradora Ascensión Gil Pascual, en nom i representació d'Antonio Agulló Navarro. Condemne Luvimer SL i Jose Ángel Quiles Guilló al pagament a la part actora de la quantitat de 6.060 euros i els interessos sobre aquesta quantitat, al tipus de l'interés anual dels diners a comptar des del dia 9 de gener de 2014.  
Condemne en costes Luvimer SL i Jose Ángel Quiles Guilló.  
Notifique's la present resolució a les parts. Faig saber que aquesta resolució és susceptible de recurs d'apel·lació, a interposar en aquest jutjat en el termini de vint dies i del qual coneixerà l'Audiència Provincial d'Alacant.  
Lliure's una certificació de la present sentència per a unir-la a les actuacions, amb la incorporació de l'original en el llibre de sentències.  
Així, aquesta és la meua sentència, que pronuncie, mane i signe.  
Acte  
A Novelda, a 18 de juny de 2019.   
Antecedents de fet  
Primer. En data 3 de setembre de 2019, aquest jutjat va dictar la sentencia número 123/2019 en el procediment ordinari 29/2014.  
Segon. En data 5 de setembre de 2019, la procuradora Ascensión Gil Pascual, en nom i representació d'Antonio Agulló Navarro, va presentar un escrit en què sol·licitava el complement de la citada resolució.  
  
Fonaments de dret  
Primer. Els articles 214 i 215 de la Llei d'enjudiciament civil permeten aclarir i corregir les resolucions judicials pronunciades quan aquestes tinguen algun concepte fosc o error material. També és possible esmenar les omissions i defectes que puguen tindre i que calga esmenar per a portar plenament a efecte aquestes resolucions.  
Així, l'article 214.3 estableix: «els errors materials i manifestos i els aritmètics en què incórreguen les resolucions dels tribunals i secretaries judicials podran ser rectificats en qualsevol moment».  
D'altra banda, la jurisprudència, entre altres la sentència del Tribunal Suprem de data 25 de maig de 2010, assenyala el següent: «la doctrina constitucional ha precisat que el principi d'invariabilitat de les resolucions judicials, que opera més intensament en els supòsits de resolucions judicials definitives (sstc 111/2000, de 5 de maig; 140/2001, de 18 de juny) permet, tal com ha previst el legislador, un remei excepcional, limitat a la funció estrictament reparadora dels errors materials, perquè el dret a la tutela judicial efectiva, del qual és una manifestació el principi d'invariabilitat de les resolucions judicials, no comprén el dret a beneficiar-se d'aquests errors o omissions (sstc 119/1988, de 20 de juny; 180/1997, de 27 d'octubre; 140/2001, abans citada; 55/2002, d'11 de març; 56/2002, d'11 de març, entre altres). L'error material que és rectificable d'aquesta manera és el que pot deduir-se sense necessitat d'hipòtesis o interpretacions, per la qual cosa cal rectificar, sense vulnerar el dret a la tutela judicial efectiva, els errors la correcció dels quals no implica un judici valoratiu, ni exigeix noves operacions de qualificació jurídica, ni noves o diferents apreciacions de prova, ni resol qüestions discutibles o opinables (sstc 231/1991, de 10 de desembre; 142/1992, de 13 d'octubre; 111/2000, de 5 de maig; 140/2001, de 18 de juny), per limitar-se als casos excepcionals en els quals la seua detecció no requereix perícia o cap raonament jurídic (sstc 48/1999; 140/2001). I, atés que la correcció d'un error material sempre implica una certa modificació, no cal excloure una certa possibilitat de variar la resolució aclarida, variació que la jurisprudència constitucional ha considerat admissible (sstc 48/1999, de 22 de març; 218/1999, de 29 de novembre; 111/2000, de 5 de maig; 262/2000, de 30 d'octubre; 140/2001, de 18 de juny)».  
  
En el supòsit d'actuacions, efectivament per omissió no s'ha fet constar expressament que la condemna dels demandats és solidària, de manera que el fonament de dret quart ha de quedar redactat de la manera següent:  
«quart. Per aplicació dels articles 1100, 1101 i 1108 del Codi Civil, correspondrà condemnar solidàriament Luvimer SL i José Ángel Quiles Guilló al pagament dels interessos sobre la quantitat de 6.060 euros, a comptar de la data de la interpel·lació judicial, 9 de gener de 2014».  
  
D'igual manera, el primer paràgraf de la sentència ha de quedar redactat de la manera següent:  
«estant la demanda interposada per la procuradora Ascensión Gil Pascual, en nom i representació d'Antonio Agulló Navarro, condemne solidàriament Luvimer SL i José Ángel Quiles Guilló al pagament a l'actora de la quantitat de 6.060 euros, i també de manera solidària els interessos sobre aquesta quantitat, al tipus d'interés anual dels diners a comptar des del dia 9 de gener de 2014».  
Segon. Segons estableix l'article 215.4 lec, «no es podrà interposar cap recurs contra les actuacions en què es completen o deneguen completar les resolucions a què es refereixen els anteriors apartats d'aquest article, sense perjudici dels recursos que corresponguen, si escau, contra la sentència o acte a què es refereix la sol·licitud o l'actuació d'ofici del tribunal.  
Els terminis d'aquests recursos, si són procedents, començaran a computar-se des de l'endemà de la notificació de l'acte que reconega o negue l'omissió de pronunciament i acorde o denegue esmenar-la».  
Segons estableix l'article 214.4 lec, «no es podrà interposar cap recurs contra la resolució que decidisca sobre l'aclariment o correcció, sense perjudici dels recursos que corresponguen, si escau, contra la resolució a la qual es referia la sol·licitud o actuació d'ofici.  
En atenció a l'exposat,  
Part dispositiva  
És procedent rectificar la sentència núm. 123/2019, dictada en data 3 de setembre de 2019, en les actuacions de judici ordinari núm 29/2014, en els termes indicats en el fonament de dret primer.  
  
Que es notifique la present resolució a les parts, i que se'ls comunique que contra aquesta no cap recurs. El present acte forma part de la sentència complementada, contra la qual caben els recursos que s'hi indiquen, computats des de la data de notificació de la present resolució.  
  
Així ho acorda, mana i signa Jessica Tortosa Aparicio, jutgessa del Jutjat de Primera Instància i Instrucció núm. 2 de Novelda. En done fe.  
I com a conseqüència del parador ignorat de Luvimer SL, s'estén la present perquè servisca de notificació de la sentència i com a acte d'aclariment a aquesta.  
  
Novelda, 23 d'octubre de 2019.- La lletrada de l'Administració de Justícia: María del Carmen Rabasco Hernández.